**บริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน) และบริษัทย่อย**

**หมายเหตุประกอบงบการเงินระหว่างกาล**

**สำหรับงวดสามเดือนสิ้นสุดวันที่ 31 มีนาคม 2567**

# 1. ข้อมูลทั่วไป

**1.1 เกณฑ์ในการจัดทำงบการเงินระหว่างกาล**

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตาม บริษัทฯได้แสดงรายการในงบฐานะการเงิน งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และ งบกระแสเงินสด ในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้น งบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

**1.2 เกณฑ์ในการจัดทำงบการเงินรวม**

งบการเงินรวมระหว่างกาลนี้จัดทำขึ้นโดยรวมงบการเงินของบริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน) (ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า “กลุ่มบริษัท”) โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2566 ทั้งนี้ ในระหว่างงวด มีการเปลี่ยนแปลงโครงสร้างที่สำคัญของกลุ่มบริษัทตามที่กล่าวไว้ในหมายเหตุประกอบงบการเงินระหว่างกาลข้อ 4

**1.3 นโยบายการบัญชี**

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน งบการเงินสำหรับปีสิ้นสุดวันที่ 31 ธันวาคม 2566

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2567 ไม่มีผลกระทบอย่างเป็นสาระสำคัญต่อ งบการเงินของกลุ่มบริษัท

**2. รายการธุรกิจกับกิจการที่เกี่ยวข้องกัน**

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ไม่มีการเปลี่ยนแปลงที่มีสาระสำคัญในนโยบายการกำหนดราคาของรายการธุรกิจกับกิจการที่เกี่ยวข้องกันในงวดปัจจุบัน

รายการธุรกิจที่มีสาระสำคัญกับกิจการที่เกี่ยวข้องกันสามารถสรุปได้ดังนี้

|  |  | | | | (หน่วย: ล้านบาท) | |
| --- | --- | --- | --- | --- | --- | --- |
|  | | งบการเงินรวม | | งบการเงินเฉพาะกิจการ | | | |
|  | | สำหรับงวดสามเดือน สิ้นสุดวันที่ 31 มีนาคม | | สำหรับงวดสามเดือน สิ้นสุดวันที่ 31 มีนาคม | | | |
|  | | 2567 | 2566 | 2567 | | 2566 | |
| **รายการธุรกิจกับบริษัทใหญ่** | |  |  |  | |  | |
| รายได้จากการขายสินค้า | | - | 4 | - | | 4 | |
| ซื้อวัตถุดิบ | | 9 | 23 | 9 | | 23 | |
| **รายการธุรกิจกับบริษัทร่วม** | |  |  |  | |  | |
| รายได้จากการขายสินค้า | | 44 | 29 | 44 | | 29 | |
| **รายการธุรกิจกับบริษัทที่เกี่ยวข้องกัน** | |  |  |  | |  | |
| รายได้จากการขายสินค้า | | 44 | 51 | 44 | | 51 | |
| ซื้อวัตถุดิบ | | 239 | 568 | 239 | | 568 | |
| ซื้อที่ดินและอาคาร | | 68 | - | - | | - | |

ยอดคงค้างระหว่างกลุ่มบริษัทและกิจการที่เกี่ยวข้องกัน ณ วันที่ 31 มีนาคม 2567 และ 31 ธันวาคม 2566 มีรายละเอียดดังนี้

|  | | (หน่วย: พันบาท) | |
| --- | --- | --- | --- |
|  | งบการเงินรวม/งบการเงินเฉพาะกิจการ | | |
|  | 31 มีนาคม 2567 | | 31 ธันวาคม 2566 | |
| **ลูกหนี้การค้า - กิจการที่เกี่ยวข้องกัน (หมายเหตุ 3)** |  | |  | |
| บริษัทร่วม | 6,332 | | - | |
| บริษัทที่เกี่ยวข้องกัน (มีผู้ถือหุ้นร่วมกัน) | 28,113 | | 17,235 | |
| รวม | 34,445 | | 17,235 | |
| **ลูกหนี้อื่น - กิจการที่เกี่ยวข้องกัน (หมายเหตุ 3)** |  | |  | |
| บริษัทที่เกี่ยวข้องกัน (มีผู้ถือหุ้นร่วมกัน) | 3,429 | | 1,026 | |
| รวม | 3,429 | | 1,026 | |
| **เจ้าหนี้การค้า - กิจการที่เกี่ยวข้องกัน** |  | |  | |
| บริษัทใหญ่ | 5,034 | | 5,675 | |
| บริษัทที่เกี่ยวข้องกัน (มีผู้ถือหุ้นร่วมกัน) | 62,518 | | - | |
| รวม | 67,552 | | 5,675 | |
| **เจ้าหนี้อื่น - กิจการที่เกี่ยวข้องกัน** |  | |  | |
| บริษัทใหญ่ | 171 | | 284 | |
| รวม | 171 | | 284 | |

**ค่าตอบแทนกรรมการและผู้บริหาร**

ในระหว่างงวดสามเดือนสิ้นสุดวันที่ 31 มีนาคม 2567 และ 2566 กลุ่มบริษัทมีค่าใช้จ่ายผลประโยชน์พนักงานของกรรมการและผู้บริหาร ดังต่อไปนี้

|  |  |  |
| --- | --- | --- |
| (หน่วย: ล้านบาท) | | |
|  | งบการเงินรวม/งบการเงินเฉพาะกิจการ | |
|  | สำหรับงวดสามเดือน สิ้นสุดวันที่ 31 มีนาคม | |
|  | 2567 | 2566 |
| ผลประโยชน์ระยะสั้น | 4.7 | 4.1 |
| ผลประโยชน์หลังออกจากงาน | 0.5 | 0.5 |
| รวม | 5.2 | 4.6 |

**3. ลูกหนี้การค้าและลูกหนี้อื่น**

| (หน่วย: พันบาท) | | |
| --- | --- | --- |
|  | งบการเงินรวม/งบการเงินเฉพาะกิจการ | |
|  | 31 มีนาคม 2567 | 31 ธันวาคม 2566 |
| **ลูกหนี้การค้า - กิจการที่เกี่ยวข้องกัน (หมายเหตุ 2)** |  |  |
| อายุหนี้คงค้างนับจากวันที่ถึงกำหนดชำระ |  |  |
| ยังไม่ถึงกำหนดชำระ | 13,231 | - |
| ค้างชำระ |  |  |
| ไม่เกิน 3 เดือน | 21,214 | 17,235 |
| รวม | 34,445 | 17,235 |
| **ลูกหนี้การค้า - กิจการที่ไม่เกี่ยวข้องกัน** |  |  |
| อายุหนี้คงค้างนับจากวันที่ถึงกำหนดชำระ |  |  |
| ยังไม่ถึงกำหนดชำระ | 147,974 | 46,914 |
| ค้างชำระ |  |  |
| ไม่เกิน 3 เดือน | 123,836 | 134,024 |
| 3 - 12 เดือน | - | - |
| มากกว่า 12 เดือน | 19,267 | 20,720 |
| รวม | 291,077 | 201,658 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (19,267) | (20,720) |
| รวมลูกหนี้การค้า - กิจการที่ไม่เกี่ยวข้องกัน, สุทธิ | 271,810 | 180,938 |
| รวมลูกหนี้การค้า - สุทธิ | 306,255 | 198,173 |
| **ลูกหนี้อื่น** |  |  |
| ลูกหนี้อื่น - กิจการที่เกี่ยวข้องกัน (หมายเหตุ 2) | 3,429 | 1,026 |
| ลูกหนี้อื่น - กิจการที่ไม่เกี่ยวข้องกัน | - | 5 |
| ดอกเบี้ยค้างรับ | 367 | 243 |
| รวม | 3,796 | 1,274 |
| รวมลูกหนี้การค้าและลูกหนี้อื่น - สุทธิ | 310,051 | 199,447 |

**4. เงินลงทุนในบริษัทย่อย**

**บริษัท กรีน เอ็นจิเนียริ่ง โฮลดิ้ง จำกัด**

ในระหว่างงวดปัจจุบัน บริษัท กรีน เอ็นจิเนียริ่ง โฮลดิ้ง จำกัด ได้เรียกชำระเงินค่าหุ้ นเพิ่มเติมร้อยละ 30 ของค่าหุ้นที่ต้องชำระทั้งหมด ซึ่งบริษัทฯได้ชำระเต็มจำนวนแล้วเป็นจำนวนเงิน 49,499,700 บาท ตามสัดส่วนการถือหุ้น

นอกจากนี้ ในระหว่างงวดปัจจุบัน บริษัท กรีน เอ็นจิเนียริ่ง โฮลดิ้ง จำกัด ได้ลงทุนซื้อหุ้นสามัญของบริษัท สยาม พีซี โปรดักส์ จำกัด จำนวน 1,500,000 หุ้น ในราคาหุ้นละ 100 บาท เป็นจำนวนเงิน 150,000,000 บาท (คิดเป็นร้อยละ 75.68 ของทุนจดทะเบียน) และได้จ่ายชำระค่าหุ้นดังกล่าวเต็มมูลค่าแล้ว

**5. ส่วนงานดำเนินงาน**

กลุ่มบริษัทจัดโครงสร้างองค์กรเป็นหน่วยธุรกิจตามประเภทผลิตภัณฑ์และบริการ ในระหว่างงวดปัจจุบัน กลุ่มบริษัทไม่มีการเปลี่ยนโครงสร้างของส่วนงานดำเนินงานที่รายงานจากงบการเงินประจำปีล่าสุด

ข้อมูลรายได้และกำไรขาดทุนของส่วนงานของกลุ่มบริษัทสำหรับงวดสามเดือนสิ้นสุดวันที่   
31 มีนาคม 2567 และ 2566 มีดังต่อไปนี้

|  | (หน่วย: ล้านบาท) | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | สำหรับงวดสามเดือนสิ้นสุดวันที่ 31 มีนาคม | | | | | | | | | | | | | |
|  | ส่วนงาน  การผลิตเหล็กลวด และเหล็กเส้น เสริมคอนกรีต | | ส่วนงาน  การผลิตลวดเหล็ก | | | ส่วนงาน  การผลิตสลักเกลียว | | | | ส่วนงาน  ซื้อมาขายไป | | | รวม | |
|  | 2567 | 2566 | 2567 | 2566 | | 2567 | | 2566 | | 2567 | | 2566 | 2567 | 2566 |
| **รายได้** |  |  |  |  | |  | |  | |  | |  |  |  |
| ขายในประเทศ | 681 | 693 | 48 | 69 | | 16 | | 23 | | 6 | | - | 751 | 785 |
| ขายต่างประเทศ | - | 3 | 61 | 47 | | 387 | | 488 | | - | | 3 | 448 | 541 |
| **รวมรายได้** | 681 | 696 | 109 | 116 | | 403 | | 511 | | 6 | | 3 | 1,199 | 1,326 |
| **ผลการดำเนินงาน** |  |  |  |  | |  | |  | |  | |  |  |  |
| กำไร (ขาดทุน) ของส่วนงาน | 29 | (10) | 15 | 7 | | (1) | | 33 | | (1) | | - | 42 | 30 |
| **รายได้และค่าใช้จ่ายที่ไม่ได้ปันส่วน** | | |  |  | |  | |  | | |  |  |  |  |
| กำไร (ขาดทุน) จากอัตราแลกเปลี่ยน | | |  |  | |  | |  | | |  |  | (10) | 5 |
| รายได้อื่น | | |  |  | |  | |  | | |  |  | 6 | 7 |
| ขาดทุนจากการตัดจำหน่ายอาคารและอุปกรณ์ | | | | | | |  | |  | |  |  | (4) | (1) |
| โอนกลับรายการขาดทุนจากสัญญาซื้อวัตถุดิบ | | | | | | |  | |  | |  |  | 1 | 3 |
| โอนกลับรายการขาดทุนจากการด้อยค่าของสินทรัพย์ที่ไม่ใช่สินทรัพย์ทางการเงิน | | | | | | | | | | | |  | 4 | - |
| ส่วนแบ่งกำไร (ขาดทุน) จากเงินลงทุนในบริษัทร่วม | | | | | | |  | |  | |  |  | (1) | 65 |
| ต้นทุนทางการเงิน | | |  | |  | |  | |  | |  |  | (11) | (21) |
| **กำไรก่อนค่าใช้จ่ายภาษีเงินได้** | | |  | |  | |  | |  | |  |  | 27 | 88 |
| ค่าใช้จ่ายภาษีเงินได้ | | |  | |  | |  | |  | |  |  | (6) | (18) |
| **กำไรสำหรับงวด** | | |  | |  | |  | |  | |  |  | 21 | 70 |

**6. ภาระผูกพันและหนี้สินที่อาจเกิดขึ้น**

**6.1 ภาระผูกพันเกี่ยวกับการซื้อวัตถุดิบ**

ณ วันที่ 31 มีนาคม 2567บริษัทฯมีภาระผูกพันเกี่ยวกับการซื้อวัตถุดิบเป็นจำนวนเงิน 7 ล้านเหรียญสหรัฐอเมริกา (31 ธันวาคม 2566: 17 ล้านเหรียญสหรัฐอเมริกา) ซึ่งวัตถุดิบดังกล่าวจะถูกส่งให้บริษัทฯภายในระยะเวลาไม่เกิน 1 ปี นับจากวันที่ในสัญญา

**6.2 ภาระผูกพันเกี่ยวกับรายจ่ายฝ่ายทุน**

บริษัทฯมีภาระผูกพันเกี่ยวกับรายจ่ายฝ่ายทุนที่เกี่ยวข้องกับการซื้ออาคารและสิ่งปลูกสร้าง และเครื่องจักรและอุปกรณ์ ดังนี้

|  |  |  |
| --- | --- | --- |
|  | (หน่วย: ล้าน) | |
|  | 31 มีนาคม 2567 | 31 ธันวาคม 2566 |
| สกุลเงิน |  |  |
| บาท | 9.8 | 16.6 |
| เหรียญสหรัฐอเมริกา | 1.2 | 1.0 |
| ดอลลาร์ไต้หวัน | 0.4 | 3.5 |

**6.3 ภาระผูกพันเกี่ยวกับเงินลงทุนระยะยาว**

ณ วันที่ 31 มีนาคม 2567 บริษัทฯมีภาระผูกพันเกี่ยวกับเงินลงทุนในบริษัท กรีน เอ็นจิเนียริ่ง โฮลดิ้ง จำกัด (บริษัทย่อย) ที่ยังไม่เรียกชำระจำนวนเงิน 75 ล้านบาท (31 ธันวาม 2566: 124 ล้านบาท)

**6.4 การค้ำประกัน**

ณ วันที่ 31 มีนาคม 2567บริษัทฯมีหนังสือค้ำประกันที่ออกโดยธนาคารในนามบริษัทฯเหลืออยู่เป็นจำนวนเงินประมาณ 27 ล้านบาท (31 ธันวาคม 2566: 27 ล้านบาท) สำหรับค้ำประกันการใช้ไฟฟ้าและค้ำประกันอื่น ๆ

# 7. เครื่องมือทางการเงิน

# 7.1 มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้น หรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

**7.2 ลำดับชั้นของมูลค่ายุติธรรม**

ณ วันที่ 31 มีนาคม 2567 และ 31 ธันวาคม 2566 กลุ่มบริษัทมีสินทรัพย์และหนี้สินที่วัดมูลค่าด้วยมูลค่ายุติธรรมแยกแสดงตามลำดับชั้นของมูลค่ายุติธรรม ดังนี้

| (หน่วย: ล้านบาท) | | | | |
| --- | --- | --- | --- | --- |
|  | งบการเงินรวม/งบการเงินเฉพาะกิจการ | | | |
|  | 31 มีนาคม 2567 | | | |
|  | ระดับ 1 | ระดับ 2 | ระดับ 3 | รวม |
| **สินทรัพย์ที่วัดมูลค่าด้วยมูลค่ายุติธรรม** |  |  |  |  |
| ตราสารอนุพันธ์ |  |  |  |  |
| สัญญาซื้อขายเงินตราต่างประเทศล่วงหน้า | - | 5.5 | - | 5.5 |
| สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  |  |  |  |
| ตราสารทุน | - | - | 265.1 | 265.1 |

|  |  |  |  |  |
| --- | --- | --- | --- | --- |
| (หน่วย: ล้านบาท) | | | | |
|  | งบการเงินรวม/งบการเงินเฉพาะกิจการ | | | |
|  | 31 ธันวาคม 2566 | | | |
|  | ระดับ 1 | ระดับ 2 | ระดับ 3 | รวม |
| **สินทรัพย์ที่วัดมูลค่าด้วยมูลค่ายุติธรรม** | | | | |
| ตราสารอนุพันธ์ |  |  |  |  |
| สัญญาซื้อขายเงินตราต่างประเทศล่วงหน้า | - | 0.1 | - | 0.1 |
| สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  |  |  |  |
| ตราสารทุน | - | - | 333.6 | 333.6 |
| **หนี้สินที่วัดมูลค่าด้วยมูลค่ายุติธรรม** |  |  |  |  |
| ตราสารอนุพันธ์ |  |  |  |  |
| สัญญาซื้อขายเงินตราต่างประเทศล่วงหน้า | - | 7.5 | - | 7.5 |

ในระหว่างงวดปัจจุบัน กลุ่มบริษัทไม่มีการเปลี่ยนวิธีการและสมมติฐานที่ใช้ในการประมาณมูลค่ายุติธรรมของเครื่องมือทางการเงิน และไม่มีการโอนรายการระหว่างลำดับชั้นของมูลค่ายุติธรรม

**8. เหตุการณ์ภายหลังรอบระยะเวลารายงาน**

เมื่อวันที่ 29 เมษายน 2567 บริษัท สยาม พีซี โปรดักส์ จำกัด ได้เพิ่มทุนจดทะเบียนจาก 198,200,000 บาท (หุ้นสามัญ 1,982,000 หุ้น มูลค่าหุ้นละ 100 บาท) เป็น 250,000,000 บาท (หุ้นสามัญ 2,500,000 หุ้น มูลค่าหุ้นละ 100 บาท) ทั้งนี้ บริษัท กรีน เอ็นจิเนียริ่ง โฮลดิ้ง จำกัด ไม่ได้ลงทุนเพิ่มในหุ้นสามัญเพิ่มทุนดังกล่าว ทำให้สัดส่วนการลงทุนในบริษัทดังกล่าวลดลงจากเดิมร้อยละ 75.68 เป็นร้อยละ 60.00

**9. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยกรรมการผู้มีอำนาจของบริษัทฯเมื่อวันที่   
13 พฤษภาคม 2567